Muzeo de Sarnato

La **Muzeo de Sarnato** estas la plej malnova muzeo de la Arĥeologia Servo de Barato. Ĝi gastigas la trovaĵojn de la arĥeologia elfosejo de Sarnato. Sarnato troviĝas proksime al Varanasio, en la ŝtato Utar-Pradeŝo. La muzeo enhavas entute 6 832 skulptaĵojn kaj artefaktojn.

## Historio 
Por konservi la antikvaĵojn trovitaj dum la elfosoj, la registaro decidis en 1904 konstrui arĥeologia muzeon apuda al la elfosejo de Sarnato. La muzeo estis starigita laŭ iniciato de s-ro *John Marshall*, la tiama direktoro-ĝeneralo pri arĥeologio en Hindio. La planojn por la muzeo preparis la s-ro *James Ramson*, la tiama konsulta arĥitekto ĉe la registaro de Hindio. La konstruaĵo kompletiĝis en 1910, kaj ekde tiam ekis gastigi, montri kaj studi la antikvaĵojn laŭ ilia ĝusta perspektivo.

## Galerioj 
La muzeo enhavas kvin galeriojn kaj du verandojn montrantaj antikvaĵojn ekde la 3-a jarcento a.K.E. ĝis la 12-a jarcento n.e., kiuj estis trovitaj ĉe Sarnato.
[maldekstra|eta|Ena vido de la muzeo, kun la [leona kapitelo de Aŝoko ĉe la centro kaj la *Bala Bodhisattva* maldekstre.]]
Sarnato produktis riĉan kolekton da skulptaĵoj, artefaktoj kaj konstruaĵoj, inkluzivante multenombrajn portretojn de Budho kaj bodisatvoj, kune kun aliaj antikvaj restaĵoj. Tre bonkvalitajn specimenojn pri budhisma arto kaj aliajn gravajn restaĵojn gastigas la muzeo.

Dum la ununura plej fama elmontraĵo de ĉi tiu muzeo estas certe la leona kapitelo de Aŝoko, la muzeo de Sarnato eĉ enhavas kolektadon de aliaj budhismaj artefaktoj. La gastoj povas, ekzemple, vidi skulptaĵon pri Budho de la 5-a jarcento. La Budho sidas kruc-krure, kun okuloj en profunda medito kaj estas montrata nimbo ĉirkaŭ sia kapo. Valoraj ankaŭ estas la multenombraj figuroj de la bodisatvoj.

Inter la ceteraj budhismaj restaĵoj, indas mencii starantan bodisatvon laŭ real-simila grandeco, delikatan bildon pri la bodhisatvo kun lotuso, kaj eĉ alia bronza skulptaĵo montranta la bodisatvon kun pluraj brakoj. La muzeo de Sarnato ankaŭ gastigas kolekton da figuroj kaj skulptaĵoj el la Maŭrja, Kuŝana kaj Gupta periodoj. Mirinda inter ili, estas la plej antikva bildo pri Budho trovita ĉe Sarnato, kaj multaj bildoj pri hinduaj Dioj datiĝantaj ekde la 9-a ĝis la 12-a jarcentoj.

## La leona kapitelo de Aŝoko 
[eta|La [leona kapitelo de Aŝoko en la muzeo.]]
Tiu ĉi estas la fama originala grejso portetante la leonan kapitelon de Aŝoko, konservata ene de la muzeo de Sarnato, kiu estis originale starigita ĉirkaŭ 250 a.K.E. super Aŝoka kolono ĉe Sarnato. La vido de la angulo de kiu la foto en ĉi-paĝo estis fotita, sen la inversa sonorilo-simila lotusa floro, estis adoptita kiel nacia emblemo de Barato, montrante la ĉevalon maldekstre kaj la virbovon dekstre de la Aŝoka ĉakro en la ronda bazo sur kiu la kvar aziaj leonoj staras dorse-al-dorso. Sur la alia flanko videblas, anstataŭe, elefanto kaj leono. La rado «Aŝoka ĉakro» de ties bazo estas lokita je la centro de la nacia flago de Barato. La fragmentoj de la ŝtona darmorado, kiu estis unufoje super la leonoj, estas nun montritaj al vizitantoj proksime de la kapitelo.

## Ĉefaj kolektoj 

Dosiero:Buddha, standing, inscribed Gift of Abhayamira in 154 GE 474 CE in the reign of Kumaragupta II Sarnath Museum.jpg|Budho, starante, reĝlando de Kumaragupto la 2-a, muzeo de Sarnato.
Dosiero:Bodhisattva dedicated by Bhikshu Bala at Sarnath 123 CE.jpg|*Bala* bodisatvo.
Dosiero:Buddha in Sarnath Museum (Dhammajak Mutra).jpg|Budho predikanta sian unuan predikon, Gupta periodo.
Dosiero:5世纪佛立像 2.jpg|5-a jarcenta Budho.
Dosiero:Sarnath capital in Sarnath Museum.jpg|Sarnata kapitelo.
Dosiero:Buddha, standing under umbrella, inscribed Gift of Abhayamira in 154 GE 474 CE in the reign of Kumaragupta II.jpg|Budho staranta sub ombrelo, reĝlando de Kumaragupto la 2-a.
Dosiero:Mauryan head from Sarnath.jpg|alt=Figure of a foreigner, from Sarnath.|Portreto de eksterlandano, de Sarnato.

## Referencoj 
## Eksteraj ligiloj 
* Oficiala retejo de la muzeo  (angle)
* 

Kategorio:Budhismo en Barato
Kategorio:Muzeoj en Barato